section_heading: Povijest Klinike za traumatologiju
paragraph_text: Početkom rada Klinike za traumatologiju smatra se otvorenje ratne bolnice, u kojoj su, u prostorijama Više djevojačke škole u Draškovićevoj ulici 19 u Zagrebu smještani i liječeni ranjenici iz Prvoga svjetskoga rata. U međuratnom razdoblju u tim prostorijama djeluje Prva kirurška klinika Medicinskoga fakulteta u Zagrebu. Po završetku Drugoga svjetskoga rata, točnije 16. kolovoza 1948. osnovana je Traumatološka bolnica, koja odlukom Znanstveno-nastavnoga vijeća Medicinskoga fakulteta Sveučilišta u Zagrebu 1983. godine postaje Klinikom za traumatologiju Zagreb. Djelatnici Klinike aktivno sudjeluju u Domovinskom ratu formiranjem ratnih bolnica na prvim crtama bojišnice, a u Klinici je liječen veliki broj civilnih i bojnih ranjenika. Od 20. srpnja 2010. Klinika za traumatologiju djeluje u sklopu Kliničkog bolničkog centra Sestre milosrdnice u Zagrebu.KBC Sestre milosrdnice: Klinika za traumatologiju, pristupljeno 6. prosinca 2014.